Hommikul kell seitse leidsime oma isikliku lapse tema toast oma voodist nii sügavalt magamast, et temaga kontakti võtta polnud üldse võimalik. Hiljem selgus, et tüübid olid seal koolimajas, kus nad ööbima pidid, maganud nii umbes ühe tunni. Õhtul grillisid ja mängisid koolistaadionil igast mänge, kell kaks öösel said magama, kell kolm olevat keegi nii kõvasti peeretanud, et kogu kamp sai korraga pildi ette ja magama enam ei jäänudki. Õpetaja lahkunud kell  viis hommikul ruumsteri kummide vilinal ja omapead jäänud lapsed pakkisid pillid kotti ja väntasid koju. Hommikul kell kuus. Mis see on sealt tulla, oma 15 kilomeetrit või rohkem? Igavene äge rattamatk! Laps tundus igatahes rahul olevat.